Na temelju članka 72. stavka 1. Zakona o komunalnom gospodarstvu („Narodne novine“ broj 68/18, 110/18 i 32/20), članka 26. Statuta Općine Kloštar Ivanić („Glasnik Zagrebačke županije“ broj 13/21) Općinsko vijeće Općine Kloštar Ivanić na 4. sjednici dana 28.10.2021. godine donijelo je

**I. IZMJENE I DOPUNE**

**PROGRAMA**

**ODRŽAVANJA OBJEKATA I UREĐAJA KOMUNALNE INFRASTRUKTURE NA PODRUČJU OPĆINE KLOŠTAR IVANIĆ U 2021. GODINI**

Članak 1.

I. Izmjenama i dopunama Programa održavanja utvrđuje se održavanje komunalne infrastrukture na području Općine Kloštar Ivanić za 2021. godinu za komunalne djelatnosti:

1. održavanje nerazvrstanih cesta

1. održavanje i uređenje javnih i zelenih površina
2. održavanje javne rasvjete
3. odvodnja atmosferskih voda
4. održavanje groblja
5. zbrinjavanje otpada s divljih deponija
6. popravak nogostupa na području Općine Kloštar Ivanić

Programom iz stavka 1. ovog članka utvrđuje se:

* opis i opseg poslova održavanja s procjenom pojedinih troškova po aktivnostima,
* iskaz financijskih sredstava potrebnih za ostvarivanje Programa.

Članak 2.

**PRIHODI:**

|  |  |  |
| --- | --- | --- |
| Izvor | Naziv izvora prihoda | Plan za 2021. godinu |
| **1** | **Opći prihodi i primici** (prihodi od poreza) | **896.767,49 kn** |
| **4** | **Prihodi za posebne namjene** (komunalna naknada,  komunalni doprinosi, rudna renta, grobna naknada,  korištenje javne površine, prihodi od zakupa nekretnina,  prihodi od zakupa općinskog zemljišta, prihodi od legalizacije nezakonito izgrađenih građevina, prihod od zakupa i korištenja zemljišta u vlasništvu RH i pravo služnosti HT) | **2.616.254,27 kn** |
| **5** | **Pomoći** (kapitalne pomoći iz državnog proračuna i kapitalne pomoći iz proračuna Zagrebačke županije) | **50.000,00 kn** |
| **8** | **Namjenski primici** (primitak od financijske institucije i primitak od prodaje udjela) | **1.616.000,00 kn** |
| **9** | **Višak** (višak prihoda prenesen iz 2020. g.) | **1.060.978,24 kn** |
|  | **UKUPNO:** | **6.240.000,00 kn** |

**RASHODI:**

U 2021. godini održavanje komunalne infrastrukture iz članka 1. ovog Programa na području Općine Kloštar Ivanić obuhvaća:

**1.a) ODRŽAVANJE NERAZVRSTANIH CESTA**

*Održavanje nerazvrstanih cesta*

Pod održavanjem nerazvrstanih cesta razumijeva se održavanje površina koje se koriste za promet po bilo kojoj osnovi i koje su pristupačne većem broju korisnika, a koje nisu razvrstane ceste u smislu posebnih propisa, te gospodarenje cestovnim zemljištem uz nerazvrstane ceste.

Opis poslova:

Održavanje podrazumijeva skidanje povišenih bankina, produbljivanje i čišćenje cestovnih graba, popravak cijevnih propusta ili zamjena istih ako su polomljeni, prethodno poravnanje (peglanje) trupa ceste te dobavu i ugradbu kamena tucanika razastiranjem i valjanjem i kamene mješavine 0-32 mm s vezivnim elementima od bitumenske emulzije 0,25 kg/m2, sloj se ugrađuje strojem za ugradnju asfalta (finišer). Vrijeme obavljanja radova: u tijeku cijele 2021. godine.

Ravnanje, košnja, krčenje i održavanje prohodnosti i funkcionalnosti poljskih puteva kao i produbljivanje i čišćenje putnih graba. Po potrebi i navoz kamena na poljske puteve.

Sanacija nerazvrstanih asfaltnih cesta razumijeva krpanje oštećene asfaltne površine u vidu većih mrežastih pukotina, većih i manjih udarnih rupa u voznoj traci ceste, eventualno presvlačenje većih cestovnih površina kad je cesta oštećena toliko da je pojedinačno krpanje onemogućeno. Krpanje se provodi asfaltnom masom, prosječne debljine 4- 6cm, a rad obuhvaća slijedeće radnje:

-Infracrveno saniranje asfaltirane površine ili;

-pravilno zasijecanje mjesta oštećenja i vađenje,

-premaz zasječenih površina bitumenskom emulzijom,

-ugradbu i valjanje asfaltne mase,

-završno čišćenje.

Čišćenje sipine - uklanjanje sipine sa prometnica uz cestovne rubnjake, rigole i kanalice, nakon završetka perioda zimske službe, uključujući i same rubnjake, rigole i kanalice.

*Investicijsko održavanje nerazvrstanih cesta*

Opis poslova:

-sanacija postojećeg asfaltnog sloja novim slojem asfalta uz sve prethodne predradnje.

*Cestovna signalizacija*

*Cestovna vertikalna signalizacija*

Opis poslova:

Popravak postojeće vertikalne signalizacije te dobava i postava svih vrsta novih prometnih oznaka:

-popravak i održavanje (podizanje, učvršćenje i slično),

-nove prometne oznake (dobava znaka, stup, postava),

-oznake ulica (dobava table, stupovi, ugradba)

*Cestovna horizontalna signalizacija*

Opis poslova:

Nanošenje adekvatnih boja na prometne površine svih vrsta horizontalne signalizacije uz prethodno čišćenje, markiranje po potrebi.

* bijela puna i isprekidana linija
* pješački prijelaz bruto
* stop linije
* natpisi STOP
* oznaka X
* oznaka parkirališta
* parkiralište „invalidi“

1.a)

|  |  |  |
| --- | --- | --- |
| Oznaka | Objekt ili uređaj | Plan za 2021. godinu |
| **A100501** | **Tekuće održavanje nerazvrstanih cesta** | **2.100.000,00 kn** |
|  | Održavanje nerazvrstanih cesta | 1.350.000,00 kn |
|  | Investicijsko održavanje nerazvrstanih cesta | 600.000,00 kn |
|  | Cestovna signalizacija | 150.000,00 kn |

**1.b) ZIMSKA SLUŽBA**

*Održavanje nerazvrstanih cesta u zimskim uvjetima „zimska služba*

Opis poslova:

Zimsko održavanje nerazvrstanih cesta razumijeva čišćenje od snijega i leda kolničkih površina, parkirališta, platoa i drugih javnih površina, a obavlja se u periodu od 15.11. tekuće godine do 15.04. naredne godine.

Potreban materijal:

-industrijska sol:

-kamena sitnež:

-efektivni rad na čišćenju

|  |  |  |
| --- | --- | --- |
| Oznaka | Objekt ili uređaj | Plan za 2021. godinu |
| **A100505** | **Zimska služba** | **320.000,00 kn** |
|  | Održavanje nerazvrstanih cesta u zimskim uvjetima (zimska služba) | 320.000,00 kn |

1. **ODRŽAVANJE I UREĐENJE JAVNIH I ZELENIH POVRŠINA**

Opis poslova:

Pod održavanjem javnih površina naročito se razumijeva održavanje javnih i zelenih površina, pješačkih staza, pješačkih zona, otvorenih odvodnih kanala, trga, parka, zelene površine oko Dječjeg vrtića, dječjih igrališta i javnih prometnih površina.

Održavanje zelenih površina parkova, otvorenih kanala, zelenih bankina uz dijelove ceste, pješačkih prolaza i drugih zelenih površina na području Općine Kloštar Ivanić, podrazumijeva potrebu košnje trave tijekom vegetacijskog razdoblja od travnja do kraja listopada u smislu minimalno potrebnog broja košnji iz specifikacija površina na način da se zelena površina stalno drži na visokom stupnju uređenja. Pod održavanjem se podrazumijeva održavanje parkovnog zelenila i drveća sa stalnim formiranjem dijelova krošnji i formiranja oblika.

Strojna košnja trave obuhvaća:

- čišćenje travnjaka od kamena i drugog materijala prije košnje, razgrtanje krtičnjaka, košnja trave, pobiranje i odvoz trave, čišćenje asfaltnih površina od pokošene trave, košnja oko grmova, klupa i drugih objekata u toj zoni.

Obračun se vrši po m2 pokošene trave.

* Dječji vrtić Proljeće Kloštar Ivanić + dvorište stambene zgrade u odvojku Naftaplinske ulice 5.400 m2
* Park hrvatskih branitelja 10.000 m2
* Školska ulica, dvorište Općinske uprave + Promenada 1.400 m2
* Trg Sv. Ivana – istočna strana
* ispred pučkog doma 1.100 m2
* Obilaznica Kloštar Ivanić – zapadna strana 2.500 m2
* Spojna cesta Naftaplinska – Švearova 500 m2
* Župni dvor 1.600 m2
* Ulica Stjepana Radića -dionica Sv. Marije – Ul. Kralja Tomislava 2.400 m2
* park Lipovec Lonjski – 500 m2
* društveni dom Lipovec Lonjski – 290 m2
* okretište autobusa Lipovec Lonjski – 360 m2
* ostale površine na cjelokupnom području Općine Kloštar Ivanić.

Održavanje parkovnog zelenila i drveća obuhvaća:

-Uklanjanje suhih stabala i stabala prema nalogu nadzorne osobe (piljenje debla, granja,

odvoz i deponiranje)

- debljine 0 – 20 kom 20

- debljine 20 – 40 kom 15

- debljine 40 i veći kom 10

- Kresanje granja na stablima i grmlju uz prometnice, u parkovima, šetalištima – prema

nalogu nadzorne osobe

- Rezidba ukrasnog grmlja

(u cijenu uračunat i odvoz)

- veliki grmovi kom. 15

- srednji grmovi kom. 15

- mali grmovi kom. 30

- bodljikavi grmovi kom. 5

-Orezivanje drveća s rasponom krošnje do 4 metra ručnim škarama i pilom, te skupljanje

i odvoz na deponiju kom 30

-Orezivanje drveća s rasponom krošnje većim od 4 metra ručnim škarama i pilom, te

skupljanje i odvoz na deponiju kom 2

Grabljanje lišća obuhvaća:

* Grabljanje lišća, utovar i odvoz.

Lokacije:

- Dvorište Općinske uprave i Promenada m2 4.000

- Trg Sv. Ivana m2 1.000

- Park hrvatskih branitelja m2 13.000

- Dječji vrtić Proljeće m2 1.000

|  |  |  |
| --- | --- | --- |
| Oznaka | Objekt ili uređaj | Plan za 2021. godinu |
| **A100502** | **Održavanje javnih zelenih površina** | **150.000,00 kn** |
|  | Usluge održavanja javnih i zelenih površina | 150.000,00 kn |

1. **ODRŽAVANJE JAVNE RASVJETE**

Opis poslova:

Pod pojmom „javna rasvjeta“ razumijeva se upravljanje i održavanje objekata i uređaja javne rasvjete uključivo i podmirivanje troškova električne energije za rasvjetljavanje javnih površina, javnih cesta koje prolaze kroz naselje i nerazvrstanih cesta:

-redovni pregledi i zamjena neispravnih armatura,

-popuna dionica novom armaturom, održavanje,

-utrošak električne energije.

|  |  |  |
| --- | --- | --- |
| Oznaka | Objekt ili uređaj | Plan za 2021. godinu |
| **A100503** | **Održavanje javne rasvjete** | **470.000,00 kn** |
|  | Održavanje rasvjetnih tijela | 120.000,00 kn |
|  | Električna energija | 350.000,00 kn |

1. **ODVODNJA ATMOSFERSKIH VODA (MALI GRAĐEVINSKI RADOVI)**

Opis poslova:

Pod odvodnjom atmosferskih voda podrazumijevaju se poslovi redovnog godišnjeg čišćenja odvodnje otpadnih voda i odvodnje oborinskih voda u smislu održavanja otvorenih uličnih jarkova, održavanje zatvorenog kanalizacijskog sistema, održavanje uličnih slivnika, tekućih popravaka, hitnih intervencija, održavanje revizionih i kontrolnih okana te cijevnih propusta ispod prometnica.

Uključuje i ručni i strojni iskop i zatrpavanje rovova, izradu nasipa od kamenog materijala, rezanje asfaltnog zastora, izradu uljevno-izlivnih betonskih glava, dobavu i ugradnju betonskih cijevi od fi 10 do fi 80 cm, izradu betonskih slivnika i betonskih revizionih okna – uključivo i dobava i ugradnja lijevano željeznih poklopaca, ugradnju armature, strojno skidanje humusa, rad građevinskih strojeva i kamiona, dobava i ugradnja betonskih rubnjaka, betoniranje konstrukcija malih, srednjih i velikih presjeka.

|  |  |  |
| --- | --- | --- |
| Oznaka | Objekt ili uređaj | Plan za 2021. godinu |
| **A100506** | **Odvodnja atmosferskih voda (mali građevinski radovi** | **450.000,00 kn** |
|  | Odvodnja atmosferskih voda | 450.000,00 kn |

1. **ODRŽAVANJE GROBLJA**

Opis poslova:

Održavanje groblja podrazumijeva održavanje prostora – površina groblja i zgrada za obavljanje ispraćaja i sahranu pokojnika te ukop pokojnika.

|  |  |  |
| --- | --- | --- |
| Oznaka | Objekt ili uređaj | Plan za 2021. godinu |
| **A100504** | **Održavanje groblja i objekata na groblju** | **210.000,00 kn** |
|  | Tekuće održavanje | 60.000,00 kn |
|  | Održavanje groblja po ugovoru | 150.000,00 kn |

1. **ZBRINJAVANJE OTPADA SA DIVLJIH DEPONIJA SMEĆA**

Opis poslova:

Sukladno Zakonu o održivom gospodarenju otpada (N.N. 94/13) i

i Planu gospodarenja otpadom Općine Kloštar Ivanić, a za troškove odvoza

smeća sa divljih deponija na području Općine Kloštar Ivanić i troškove odlaganja

smeća na deponij Tarno.

|  |  |  |
| --- | --- | --- |
| Oznaka | Objekt ili uređaj | Plan za 2021. godinu |
| **A100502** | **Odvoz smeća u kontejnerima i zbrinjavanje otpada s divljih deponija** | **50.000,00 kn** |
|  | Zbrinjavanje otpada s divljih deponija smeća | 50.000,00 kn |

1. **POPRAVAK NOGOSTUPA NA PODRUČJU OPĆINE KLOŠTAR IVANIĆ**

Opis poslova:

Popravak nogostupa obuhvaća:

- zamjenu dotrajalih rubnjaka, cestovnih i parkovnih,

- sanaciju habajućeg sloja asfalta ili betonskih opločnika,

- sanaciju posteljice i tamponskog sloja.

|  |  |  |
| --- | --- | --- |
| Oznaka | Objekt ili uređaj | Plan za 2021. godinu |
| **A100510** | **Popravak nogostupa na području Općine Kloštar Ivanić** | **2.490.000,00 kn** |
|  | Radovi na popravcima nogostupa na području OKI | 2.440.000,00 kn |
|  | Nadzor nad radovima | 50.000,00 kn |

**R E K A P I T U L A C I J A**

|  |  |  |
| --- | --- | --- |
| R.br. | Objekt ili uređaj | Plan za 2021. godinu |
| **1.a)** | ODRŽAVANJE NERAZVRSTANIH CESTA | **2.100.000,00 kn** |
| **1.b)** | ZIMSKA SLUŽBA | **320.000,00 kn** |
| **2.** | ODRŽAVANJE I UREĐENJE JAVNIH I ZELENIH  POVRŠINA | **150.000,00 kn** |
| **3.** | ODRŽAVANJE JAVNE RASVJETE | **470.000,00 kn** |
| **4.** | ODVODNJA ATMOSFERSKIH VODA (MALI GRAĐEVINSKI RADOVI) | **450.000,00 kn** |
| **5.** | ODRŽAVANJE GROBLJA | **210.000,00 kn** |
| **6.** | ZBRINJAVANJE OTPADA SA DIVLJIH DEPONIJA SMEĆA | **50.000,00 kn** |
| **7.** | POPRAVAK NOGOSTUPA NA PODRUČJU OPĆINE KLOŠTAR IVANIĆ | **2.490.000,00 kn** |
|  | **UKUPNO:** | **6.240.000,00 kn** |

Članak 3.

Realizacija ovog Programa za 2021. godinu ostvarivati će se za pojedine stavke u skladu s dinamikom ostvarenja prihoda iz sredstava komunalne naknade, prihoda groblja i drugih prihoda Proračuna Općine Kloštar Ivanić za 2021. godinu.

Članak 4.

I. Izmjene i dopune Programa Održavanja objekata i uređaja komunalne infrastrukture na području Općine Kloštar Ivanić u 2021. godinu stupaju na snagu danom donošenja, a objavit će se u Glasniku Zagrebačke županije.

Klasa: 363-01/20-01/22

Ur.broj: 238/14-01-21-4

Kloštar Ivanić, 28.10.2021.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Krešimir Bunjevac